b'\n_START_ARTICLE_\nSolovjev D-30\n_START_PARAGRAPH_\nSolovjev D-30 je sovjetski dvogredni nizkoobto\xc4\x8dni turboventilatorski motor (turbofan). Verzija z dodatnim zgorevanjem D-30F6 se uporablja za pogon prestreznika Mikojan-Gurevi\xc4\x8d MiG-31, verziji brez dodatnega zgorevanja D-30Kp in D-30KU, pa za pogon potni\xc5\xa1kega Ilju\xc5\xa1in Il-62M, Tupoljev Tu-154M in transportnega Ilju\xc5\xa1in Il-76MD. D-30 se je uporabljal tudi na eksperimentalnemu letalu z negativnim naklonom kril Suhoj Su-47 (S-37), ker planirani motor ni bil na voljo._NEWLINE_Razvoj D-30 se je za\xc4\x8del v 1970ih, kot zamenjava za turboreaktivne Tumanski R-15, ki so se uporabljali na Mach 3 prestrezniku MiG-25. Na slednje letalo so namestili nove motorje D-30, modernizirali tudi druge sisteme in tako je nastal Mig-31. Mig-31 lahko dose\xc5\xbee Mach 2,8 (2900 km/h).'